บสก.เล็งขยาย5ธุรกิจลุ้นเข้าตลาดหุ้นปี’55
บสก. ลุ้นอีก 2 เดือน ได้ข้อสรุปเข้าตลาดหุ้น พร้อมยื่นขอ ธปท. อนุมัติขยาย 5 ธุรกิจ
18 ส.ค. 2554

บสก. ลุ้นอีก 2 เดือน ได้ข้อสรุปเข้าตลาดหุ้น พร้อมยื่นขอ ธปท. อนุมัติขยาย 5 ธุรกิจ 
นายสุเมธ มณีวัฒนา กรรมการผู้จัดการใหญ่ บริษัท บริหารสินทรัพย์กรุงเทพพาณิชย์ (บสก.) เปิดเผยว่า บริษัทที่ปรึกษาทางการเงินอยู่ระหว่างการศึกษาการนำ บสก.เข้าจดทะเบียนในตลาดหลักทรัพย์แห่งประเทศไทย โดยคาดว่าจะได้ข้อสรุปภายใน 2 เดือนนี้ ก่อนนำไปหารือกับทางกองทุนเพื่อการฟื้นฟูและพัฒนาระบบสถาบันการเงิน (กองทุนฟื้นฟูฯ) ซึ่งเป็นผู้ถือหุ้นใหญ่ของบสก. 
“คาดว่า บสก.จะเข้าตลาดหุ้นได้ในปี 2555” นายสุเมธ ระบุ
นอกจากนี้ เมื่อเดือน ก.พ.ที่ผ่านมา บสก.ได้ทำหนังสือถึงธนาคารแห่งประเทศไทย (ธปท.) เพื่อขออนุญาตขยายการประกอบธุรกิจอีก 5 ประเภท คือ 1.การประเมินราคาสินทรัพย์ 2.ธุรกิจบริหารสินทรัพย์ 3.การรับจ้างบริหารโครงการ 4.ร่วมทุนกับบริษัทอสังหาริมทรัพย์ในการพัฒนาที่ดิน และ 5.จัดตั้งกองทุนอสังหาริมทรัพย์
ในปีนี้ บสก.ยังจะซื้อพอร์ตสินทรัพย์มาบริหารเพิ่มอีก 2 หมื่นล้านบาท และซื้อสินทรัพย์จากบรรษัทบริหารสินทรัพย์ไทย (บสท.) 1 หมื่นล้านบาท โดยในเดือน ม.ค.21 มี.ค. 2554 มีรายได้รวม 3,111.29 ล้านบาทจากเป้าหมายรายได้ทั้งปี 1.2หมื่นล้านบาท